nvidia/miracl-vision huggingface dataset:
Mimar Sinan

Mimar Sinan (15 Aprili 1489 - 9 Aprili 1588) alikuwa msanifuujenzi maarufu wa Milki ya Osmani kwa muda wa miaka 50. Alijenga zaidi ya majengo muhimu 360 kama misikiti, shule, hamamu (bafu), vyuo na kadhalika. Staili yake ya msikiti inarudiwa kama mfano kwa misikiti ya Kituruki hadi leo. Alizaliwa mnamo mwaka 1489 / 1490 katika familia ya Wakristo karibu na mji wa Kayseri. Alijifunza ujenzi kutoka kwa baba yake. Alipokuwa na umri wa miaka 20 alichukuliwa kutoka familia yake kwa kufuata mfumo wa "devshirme" ambako vijana Wakristo waliondolewa kwao na kufanywa wanajeshi Waislamu pamoja na kupewa jina la Kiislamu. Alishiriki kama mwanajeshi katika vita za Waosmani kwenye nchi za Balkani na pia katika Shamu na Misri. Hapo aliweza kuona mifumo mbalimbali ya usanifu bora. Tangu miaka ya 1520 wakubwa wake walitambua uwezo wake kama mhandisi waampa kazi za ujenzi wa boma au madaraja. Wakati wa vita dhidi ya Uajemi mwaka 1535 alipewa kazi ya kujenga mashua ya kubeba askari na mizinga kupitia Ziwa Van. Kutokana na mafanikio yake alikuwa mhandisi mkuu wa jeshi la Osmani. Mwaka 1539 alipandishwa cheo tena kuwa mjenzi mkuu wa milki yote akiwajibika kutengeneza barabara, madaraja na njia za usafiri kwa jumla
Fungo (familia)

Jenasi 14: Fungo, paka-zabadi au paka wa zabadi ni wanyama mbua wa ukubwa mdogo hadi wastani katika familia Viverridae. Spishi nyingine huitwa kanu, oyani na binturongi, lakini fungo-miti wa Afrika hana mnasaba sana na fungo na yumo katika familia yake binafsi Nandiniidae. Fungo wanatokea Afrika, Asia na Rasi ya Iberia katika maeneo kama savana, milima na misitu, hususa misitu ya mvua. Hawa ni miongoni mwa wanyama wa asili wa oda Carnivora. Mifupa yao ni takriban sawa na ile ya visukuku vya Eocene hapo ilikuwa miaka milioni 50. Wanafanana na paka wenye pua ndefu na mkia mrefu. Wana kucha zinazoweza kurudiwa ndani, mfupa katika mboo wao na tezi za harufu kando ya mkundu. Ukubwa wao unatofautiana kutoka ule wa oyani (mwili wa sm 30 na uzito wa g 650) hadi fungo wa Afrika (sm 84 na kg 18), lakini binturongi anaweza kuwa kg 25. Fungo hukiakia usiku na kwa hivyo wana uwezo mzuri sana wa kusikia na kuona, lakini spishi nyingi huonekana mchana pia. Kinyume na uainisho wao katika oda Carnivora wanyama hawa hula vitu vyingi na fungo-miti ni walamimea takriban kabisa. Kwa hivyo chonge zao (meno yaliyochongoka ambayo yatumika kwa kunyafua nyama) zimevia. Kinyaa cha tezi za harufu kinaitwa zabadi na hutumika kwa kuchanganya katika manukato
Lewis Nkosi

Lewis Nkosi (5 Desemba 1936 - 5 Septemba 2010) alikuwa mwandishi wa habari wa Afrika Kusini. Aliandika kwa magazeti ya Ilange laseNatali na Drum. Akaenda Marekani kusoma. Mwaka wa 1966 hakuruhusiwa kurudi nchini mwake. Akafundisha katika vyuo vikuu vya nchi mbalimbali kama Poland, Zambia na Marekani. Hasa aliandika makala za kiuhakiki.
Ntsikana kaGabha

Ntsikana kaGabha (1780 - 1821) alikuwa mhubiri Mkristo wa Afrika Kusini. Alitunga nyimbo za Kikristo kwa lugha yake ya Kixhosa nazo zilitafsiriwa baadaye kwa Kiingereza.
Ally Yakuti

Ally Yakuti ni mwandishi wa miswada ya filamu nchini Tanzania. Ni mmoja wa waandishi mahiri na wenye heshima kubwa Tanzania na ukanda wote wa Afrika Mashariki. Ameshaandika miswaada mingi ambayo imeigizwa na waigizaji mahiri nchini Tanzania na sehemu nyingine barani Afrika. Miongoni mwa filamu alizoandika na kupata umaarufu mkubwa ni hizi zifuatazo: Tena kuna nyingine nyingi. Kati ya filamu zote hizo, filamu ya Crazy Love ilimpatia Yakuti tuzo ya mwandishi bora wa Mswada kwa mwaka 2010 kutoka mtandao unajihusisha na habari za kiwanda cha filamu nchini Tanzania (cf. http://www.filamucentral.co.tz Ilihifadhiwa 13 Februari 2020 kwenye Wayback Machine.). Yakuti anaendelea na kazi ya uandishi pamoja na uongozaji na uandaaji wa filamu Tanzania. Sasa hivi amekamilisha filamu yake iitwayo The Best Loser na muda wowote itaingia sokoni
Lugha za Kiafrika-Kiasia

Lugha za Kiafrika-Kiasia ni familia ya lugha barani Afrika na Asia. Katika familia hiyo kuna lugha zaidi ya 300 zenye wazungumzaji milioni 350 kati ya Afrika ya Kaskazini na Asia ya Magharibi, hasa Kiarabu, lakini pia Kihausa, Kioromo, Kiamhara, Kisomali, Kiebrania n.k. Lugha inayozungumzwa zaidi ni Kiarabu. Pia ni lugha inayozungumzwa zaidi katika tawi la Kisemiti, kabla ya Kiamhari (lugha ya pili ya Kisemiti inayozungumzwa zaidi). Kiarabu kina karibu wazungumzaji milioni 290, haswa iliyojilimbikizia Mashariki ya Kati, Afrika Kaskazini na Pembe ya Afrika. Mbali ya lugha zinazozungumzwa leo, kundi hilo linajumuisha lugha kadhaa muhimu za zamani, kama vile ya Misri ya Kale, Kiakkadi, na Ge'ez. Eneo la asili halijajulikana. Nadharia zinazotolewa ni pamoja na Pembe ya Afrika, Mashariki ya Kati, Afrika Kaskazini na Sahara ya Mashariki. Asili inaweza kuhusishwa na wimbi la uhamiaji la Zama za Mawe za kale kutoka Asia Magharibi hadi Kaskazini Mashariki mwa Afrika, angalau miaka 15,000 iliyopita.
Bwana Msa

Bwana Msa ni mhusika wa kubuni katika vitabu vya mwandishi Mohammed S. Abdullah.
Ingeborg Schwenzer

Ingeborg Schwenzer (aliyezaliwa tarehe 25 Oktoba 1951 jijini Stuttgart, Ujerumani) ni msomi wa sheria wa kijerumani na profesa wa sheria za ulinganifu katika Chuo Kikuu cha Basel, Switzerland. Ingeborg Schwenzer alisomea sheria katika Chuo Kikuu cha Freiburg i. Br. na Chuo Kikuu cha Université de Genève kati ya mwaka 1970 na mwaka 1975. Kuanzia mwaka 1973 hadi 1975 alifanya kazi kama mwanafunzi msaidizi katika Taasisi ya sheria za utawala katika Chuo Kikuu cha Freiburg i. Br. Mwaka 1975 , Schwenzer alifaulu mtihani wa Erste juristische Staatsprüfung (First State Exam in Law) katika Chuo Kikuu cha Freiburg na kushika nafasi ya tatu (3) kati ya watahiniwa 209. Kuanzia mwaka 1975 hadi 1976, Schwenzer alisoma katika Chuo Kikuu cha Carifornia, Berkeley na kutunukiwa shahada ya uzamili katika sheria yenye heshima. Kuanzia mwaka 1977 hadi 1981, Schwenzer alikuwa mtafiti msaidizi wa Peter Schlechtriem katika Taasisi ya Sheria za kimataifa na ulinganifu katika Chuo Kikuu cha Freiburg. Mwaka 1978 alitunukiwa shahada ya uzamili ( Dr. iur. utr
Fungo

Fungo, fungo wa Afrika, ngawa au paka-zabadi wa Afrika (Civettictis civetta) ni mnyama mbua na spishi pekee ya jenasi yake. Pia ni mwanafamilia mkubwa kabisa wa Viverridae. Binturongi ni mfupi lakini mzito kuliko fungo. Spishi hii inatokea mahali pengi pa Afrika kusini kwa Sahara. Hukiakia usiku hasa na kulala mchana katika uoto mzito. Usiku huonekana katika maeneo mbalimbali kutoka msitu mzito hadi mbuga. Fungo ni mamalia wapweke wenye rangi nyeusi na nyeupe kwa milia na mabaka. Kwa hivyo wanyama hawa ni ngumu kuona vizuri kwa mwanga mhafifu. Wanaweza kutofautishwa pia kwa matako yao makubwa na manyoya ya mgongo yanayoweza kuwekwa wima. Hula vitu vyingi kama wanyama wadogo, wadudu, mayai, mizoga na mimea. Wanaweza kula wadudu na wanyama wenye sumu, kama tandu, majongoo na nyoka. Hugundua mawindo yao kwa harufu na sauti badala ya kuona
Aramex

Aramex (kwa Kiarabu: ارامكس ’arāmaks) ni kampuni ya kimataifa ya masuala ya usafirishaji na uwekaji katika ghala wa bidhaa, usafirishaji kwa njia ya ndege na usafirishaji wa mizigo ndani ya nchi mbalimbali. Kampuni hii ilianzishwa mwaka 1982 na makao yake makuu yako Amman, Jordan. Aramex pia inatoa huduma za reja reja kama vile usambazaji wa barua. Aramex ilianzishwa na Fadi Ghandour mwaka 1982, ambapo jina lake lilifupishwa kutoka majina ya "ARab AMerica EXpress" na kutengeneza jina la Aramex. Mnamo mwaka 1982, Mr. Ghandour alianza kufanya kazi kama mfanyakazi wa mizigo midogo midogo kwenda Amerika ya Kaskazini katika makampuni ya kusafirisha mizigo kama vile FedEx, Purolator, Burlington Northern, Emery, na Airborne Express ikiwa na DHL kama mshindani wake mkubwa katika eneo hilo, pamoja na Airborne Express, kama mshirika wa shirika la usafirishaji la ulimwengu. Kampuni hii iliyasaidia makampuni shirika yake ambayo yalikua madogo kuweza kushindana na makampuni makubwa. Mwaka 1997, Aramex iliandikishwa katika soko la hisa la Marekani linalofahamika kama NASDAQ, na kampuni ya kwanza ya kimataifa kuweza kufaya hivyo. Mnamo mwaka 2002, wakati Aramex ikisherehekea kumbukumbu ya miaka 20, Abraaj Capital alipendekaza Aramex kujitoa katika soko la hisa la Marekani, na kuwa kampuni binafsi na hatiye Aramex ilijitoa katika soko hilo na kuwa kampuni binafsi. Hatimaye kampuni ilirejea katika umiliki binafsi baada ya utawala wa kampuni hiyo kuamua kuinunua, akiwamo mkurugenzi mkuu na mwanzilishi wake Fadi Gandour. Mnamo mwaka 2003, kampuni ya DHL ilinunua kampuni ya Airborne Express, kampuni iliyokuwa mshirika mkuu wa Aramex nchini Marekani. Hii ilisababisha kampuni ya Airborne kusitisha ushirika huo
Kihausa

Kihausa ni lugha ya Kiafrika-Kiasia inayozungumzwa na Wahausa katika nchi nyingi za Afrika Magharibi, hasa Nigeria (wasemaji zaidi ya milioni 18 mwaka wa 1991), Niger (zaidi ya milioni 5 mwaka wa 2006), Benin (800,000 mwaka wa 2006), Sudan (80,000 mwaka wa 2007) na Kamerun (23,500 mwaka wa 1982). Kufuatana na uainishaji wa lugha kwa ndani zaidi, Kihausa iko katika kundi la Kichadiki.
Lugha za Kinilo-Sahara

Lugha za Kinilo-Sahara ni familia ya lugha za barani Afrika ambayo ni kati ya zile muhimu zaidi duniani. Hata hivyo, si wataalamu wote wanakubali familia hiyo. Katika familia hiyo kuna lugha takriban 200 zenye jumla ya wasemaji milioni 50-60 katika nchi 17, zikiwemo Algeria, Libya, Misri, Chad, Mali, Niger, Benin, Sudan, Sudan Kusini, Jamhuri ya Kidemokrasia ya Kongo na Afrika Mashariki, k.m. Kijaluo na Kimaasai.
Jean Cocteau

Jean Maurice Eugène Clément Cocteau (5 Julai 1889 - 11 Oktoba 1963). alikuwa mwandishi kutoka nchi ya Ufaransa.
Fungo-miti wa Afrika

Fungo-miti (wa Afrika) (jina la kisayansi: Nandinia binotata) ni mnyama mbuai mdogo, spishi pekee ya jenasi yake na ya familia yake Nandiniidae. Hii ni spishi ya misitu mizito ya Afrika ambapo huishi mitini. Mnyama huyu ni mpweke na hukiakia usiku. Ana mwili ufananao na ule wa paka mdogo wenye miguu mifupi, masikio madogo na mkia wa urefu uleule wa mwili. Wanyama wazima huwa na uzito wa kg 1.7 hadi 2.1. Hula vitu vyingi kama wagugunaji, wadudu, mayai, mizoga, matunda, ndege na popo-matunda. Fungo-miti ni mnyama ambaye hula sana bila kujali kesho. Hulka ya kula kwake imeleta msemo "Unakula sana kama Fungo" Ni nadra kuona kinyesi chake maana huwa na sehemu moja ya kuendea choo kama vile paka, pia njia anayoitumia ni moja tu. Ijapo fungo-miti anafanana na spishi za fungo za familia Viverridae, inaonekana ni tofauti kinasaba na aliachana na fungo kabla ya paka. Kwa hiyo amepewa jenasi na familia yake binafsi, lakini kuna wataalamu ambao hawakubali
Mondo (mnyama)

Mondo, kizongo au suzi (Leptailurus serval) ni mnyama mbuai wa nusufamilia Felinae katika familia Felidae.
Simbamangu

Simbamangu (Caracal caracal) ni mnyama mbuai wa nusufamilia Felinae katika familia Felidae.
Fadi Ghandour

Fadi Ali Ghandour (alizaliwa 1959) ni mjasiriamali mwenye asili ya Yordani, ambaye anafahamika zaidi kama mwanzalishi na mkurugenzi mtendaji wa kampuni ya usafirishaji ya Aramex, ambayo hujihusisha na maswala ya usafirishaji wa mizigo mbalimbali duniani. Ghandour alihusika katika uanzishwaji wa Aramex mwaka 1982 huko Amman, Jordan na amekuwa mkurugenzi mtendaji wa kampuni hiyo tangu wakati huo. Aramex ndio kampuni ya kwanza ya kiarabu kujisajili katika soko la hisa la NASDAQ. Hali kadhalika, Ghandour ni mwanzilishi mshiriki wa tovuti ya Maktoob.com, ambayo ndio mtandao mkubwa zaidi ya watu wa jamii ya waarabu duniani. Mtandao wa Maktoob ilichukuliwa na Yahoo! mwaka 2010. Ghandour pia ni mwanachama wa bodi ya Abraaj Capital ambayo ni moja ya makampuni makubwa zaidi katika ukanda wa Mashariki ya kati na Asia ya kusini. Pia ni moja kati ya waanzilishi wa Endeavor, iliyopo Jordan, na pia anashiriki kama mshauri katika kamati ya shule ya biashara ya Suliman S, Olayan School of Business iliyopo katika chuo kikuu cha Beirut. Kati ya mwaka 2003 na 2005, alikuwa mwenyekiti wa taasisi ya Young Presidents' Organization kwa upande wa Mashariki ya kati na Afrika ya kaskazini. Gandour ana shauku ya kusaidia na kukuza wajasiriamali wadogo wadogo hasa katika jamii ya waarabu na pia amekuwa akiwekeza katika miradi mbalimbali ya kijasiriamali iliyopo Mashariki ya kati na Afrika ya kaskazini. Pamoja na mambo mengine, pia ni mwanzilishi wa mtandao wa Ruwwad for Development Ilihifadhiwa 7 Januari 2014 kwenye Wayback Machine., ambao ni mtandao wa kijamii wenye lengo la kuinua jamii iliyo ukingoni kwa kutumia harakati mbalimbali za kijamii na kielimu
Robert James Waller

Robert James Waller (Rockford, Iowa 1 Agosti 1939 - 10 Machi 2017) alikuwa mwandishi wa vitabu wa Marekani, pia anafahamika kwa kazi zake za upigaji picha na uanamuziki. Waller alipokea shahada yake ya kwanza kutoka katika chuo kikuu cha Noth Lowa kilichofahamika kama University of Northern Iowa, kwa wakati huo kilikua kikifahamika kama (Lowa state Teachers College)  . Baadae, alipata stashahada ya udaktari katika biashara kutoka shule ya biashara ya Kelley School of Business iliyopo katika chuo kikuu cha Indiana University Bloomington, hii ikiwa ni mnamo mwaka 1968 Katika miaka iliyofuatia alirejea UNI na kuanza kazi ya kufundisha katika shule za uongozi na uchumi na mwaka 1977 aliweza kutunukiwa rasmi nishani ya Uprofesa. Na baadae aliweza kuwa mshauri wa wanafunzi katika katika College of Business hii ikiwa ni mwaka 1980, na aliweza kustaafu kazi hiyo mwka 1986.  Vitabu vyake kadhaa vimeweza kuchapishwa katika magazeti ya New York Times, ikiwa ni pamoja na kile cha The Bridges of Madison County mwaka 1992, ambacho kiliongoza kwa mauzo kwa mwaka 1993. Kitabu cha The Bridges of Modison Country na kingine kilichotoka mwaka 1995, kilichofahamika kwa jina la Puerto Vallarta Squeese viliweza kutengenezea na kuigizwa katika filamu. Kwa sasa Waller anakaa Texas
Kisangu (lugha)

Kisangu ni jina la lugha mbili tofauti: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Kiseki

Kiseki ni lugha ya Kibantu nchini Guinea ya Ikweta na Gabon inayozungumzwa na Waseki. Mwaka wa 2001 idadi ya wasemaji wa Kiseki nchini Guinea imehesabiwa kuwa watu 11,000. Pia kuna wasemaji 3690 nchini Gabon. Kufuatana na uainishaji wa lugha za Kibantu wa Malcolm Guthrie Kiseki iko katika kundi la B20.
Ferdinand Alquié

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Ferdinand Alquié (Carcassonne, Aude, 10 Desemba 1906 - Montpellier, 28 Februari 1985) alikuwa mwanafalsafa kutoka nchi ya Ufaransa na alikuwa mwanachama wa taasisi ya Académie des sciences morales et politiques. Aliwahi kufundisha katika shule ya sekondari ya Louis-le-Grand na baadae kufundisha katika chuo kikuu cha Sorbonnne. Pia alikuwa ni mwalimu katika shule ya Gilles Deleuze, ambapo kwa mujibu wa watu wake wa karibu kama vile Michael Hardt, shule hiyo iliweza kumbadilisha na kuweza kuhamia katika masomo ya Biolojia na Saikolojia na maeneo mengine na kuaza kupoteza hamasa katika Filosofia. Alquié pia amewahi kuwa mkuu wa shule ya Deleuze, na pia amechapisha vitabu kidhaa kadhaa kuhusu Descartes, Kant na Spinoza, na Nicolas Malebranche. Alikuwa mtu wa karibu na André Breton na kuandika kitabu cha Philosophy of Surrealism hii ikiwa ni mwaka (1955).
Paka Dhahabu

Paka dhahabu, paka dhahabu wa Afrika au paka-msitu (Profelis aurata) ni mnyama mbuai wa nusufamilia Felinae katika familia Felidae.
Louis Althusser

Louis Pierre Althusser (matamshi ya Kifaransa: altyˈsɛʁ; 16 Oktoba 1918 – 22 Oktoba 1990) alikuwa mwanafalsafa wa itikadi za Kisoshalisti za Karl Marx kutoka nchi ya Ufaransa. Alizaliwa nchini Algeria na kusoma katika chuo cha École Normale Supérieure kilichopo katika jiji la Paris lililopo nchini Ufaransa, ambapo hatimaye alikuwa mwanafalsafa. Althusser alikuwa mwanachama wa muda mrefu wa Chama cha Kikomunisti cha Ufaransa, ingawa wakati mwingine alikuwa akipingana sana na siasa ya chama chake nchini Urafansa. Hoja zake kuu zilikuwa zikijengwa katika misingi ya kuhofia nadharia na misingi ya mfumo wa Umaksi, pamoja na kuhofia kutokea kwa mgawanyiko katika vyama vya siasa vya kikomunisti vya Ulaya. Maisha ya Althusser yamekuwa yakihusishwa na matukio ya kusikitisha YAkiwa ni pamoja na kupatwa na matatizo ya akili, ambapo katika moja ya milipuko ya ugonjwa huo, Althusser alimuua mke wake kwa kumNyonga.
Kiluo (lugha)

Kiluo ni jina la lugha mbili tofauti: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Kisuga

Kisuga ni lugha ya Kiniger-Kongo nchini Kamerun inayozungumzwa na Wasuga. Mwaka wa 1985 idadi ya wasemaji wa Kisuga imehesabiwa kuwa watu 10,000. Kufuatana na uainishaji wa lugha kwa ndani zaidi, Kisuga iko katika kundi la Kimambiloidi ambalo linafanana na lugha za Kibantu.
Kiyeni

Kiyeni ni lugha ya Kiniger-Kongo nchini Kamerun iliyozungumzwa na Wayeni. Hakuna watu wawezao kuzungumza lugha ya Kiyeni. Kinachobaki na lugha hiyo ni wimbo mmoja uliokumbukwa na Wakwanja. Kufuatana na uainishaji wa lugha kwa ndani zaidi, Kiyeni iko katika kundi la Kimambiloidi ambalo linafanana na lugha za Kibantu.
Kool G Rap

Nathaniel Thomas Wilson (anafahamika zaidi kwa jina lake la kisanii kama Kool G Rap, kwa kifupi G Rap, Kool G. Rap, na Giancana, iliyo maana ya kifupisho "G."; amezaliwa 20 Julai 1968) ni rappa, kutoka mjini Corona jirani na mji wa Queens, New York huko nchini Marekani. Ameanza shughuli zake za kurap katikati mwa miaka ya 1980 akiwa kama nusu ya kundi la Kool G Rap na DJ Polo na pia akiwa kama mwanachama wa Juice Crew. Mara kwa mara huhesabiwa kama miongoni mwa Ma-MC wenye athira na maarifa ya juu wa muda woteakiwa kama mwanzilishi wa staili ya mafioso rap/street/hardcore na uimbaji wa silabinyinginyingi. Kwenye albamu yake ya The Giancana Story, ameeleza ya kwamba herufi "G" katika jina lake humaanisha "Giancana" (kajipa jina la jambazi sugu Sam Giancana), lakini kwa namna nyingine mwenyewe eti anadai lina-maanisha "Genius". Pia amewahi kutajwa na wasanii maarufu wa hip hop kama vile Eminem, Nas, Jay Z, Big Pun, RZA na wengine wengi tu. Wilson amekulia katika mazingira hafifu mno huko mjini Corona Queens, New York akiwa na mtayarishaji mkongwe Eric B. Katika mahojiano yake na jarida la The Source alieleza; Wakati fulani, Wilson alikuwa anamtafuta DJ, na kwa kupitia Eric B., akakutana na DJ Polo, ambaye alikuwa anamtafuta MC wa kushirikiana nae.
Kingundu

Kingundu ni lugha ya Kiniger-Kongo nchini Jamhuri ya Kidemokrasia ya Kongo inayozungumzwa na Wangundu. Wataalamu wengine huiangalia kuwa lahaja ya Kibanda ya Kati. Mwaka wa 2000 idadi ya wasemaji wa Kingundu imehesabiwa kuwa watu 5100. Kufuatana na uainishaji wa lugha kwa ndani zaidi, Kingundu iko katika kundi la Kiadamawa-Ubangi.
Kiyulu

Kiyulu ni lugha ya Kinilo-Sahara nchini Jamhuri ya Afrika ya Kati, Sudan, Sudan Kusini na Jamhuri ya Kidemokrasia ya Kongo inayozungumzwa na Wayulu. Mwaka wa 1982 idadi ya wasemaji wa Kiyulu nchini Afrika ya Kati imehesabiwa kuwa watu 4000. Pia kuna wasemaji 3000 nchini Sudan pamoja na Sudan Kusini, na wengine nchini Kongo. Kufuatana na uainishaji wa lugha kwa ndani zaidi, Kiyulu iko katika kundi la Kibongo-Bagirmi.
Lugha za Kisonghai

Lugha za Kisonghai ni kundi la lugha zenye uhusiano wa karibu sana zinazotumiwa na wasemaji takriban milioni 3 katika nchi kadhaa za Afrika Magharibi. Lugha za Kisonghai zinasemwa upande wa Mto wa Niger nchini Mali, Niger, Benin, Burkina Faso, na Nijeria. Awali, eneo hilo lilipokuwa chini ya utawala wa Dola la Songhai, lugha hizo zilikuwa zikitumiwa kama lugha ya mawasiliano katika sehemu kubwa sana. Uhusiano wa Kisonghai na lugha nyingine ni ngumu sana kuthibitishwa kwa kuwa kina maneno mengi yenye asili nyingi mbalimbali.
Paka Miguu-myeusi

Paka miguu-myeusi (Felis nigripes) ni mnyama mbuai wa nusufamilia Felinae katika familia Felidae. Paka huyu ni mdogo kuliko paka wengine wa Afrika na anatokea maeneo makavu ya kusi-magharibi ya bara.
Lugha za Kimande

Lugha za Kimande zinaunda kundi la lugha ambazo zinazungumzwa katika nchi nyingi ya Afrika ya Magharibi, kati ya Gambia na Nijeria. Wasemaji wa lugha hizo wanazidi milioni thelathini. Lugha za kundi hilo ni Kimandinka, Kisoni, Kibambara, Kibissa, Kijula, Kikagoro, Kibozo, Kimende, Kisusu, Kiyakuba, Kivai, na Kiligbi.
Paka-mchanga

Nususpishi 6: Paka-mchanga (Felis margarita) ni mnyama mbuai wa nusufamilia Felinae katika familia Felidae. Spishi hii inatokea majangwa ya Afrika ya Kaskazini, Uarabuni, Uajemi na Pakistani. Pengine F. m. thinobia inakadirika kama spishi tofauti.
Judy Garland

Judy Garland (alizaliwa tar. 10 Juni 1922 - 22 Juni 1969) alikuwa mwigizaji filamu na mwimbaji kutoka nchini Marekani. Uhusika wake maarufu ni ule wa Dorothy Gale kutoka katika filamu ya The Wizard of Oz (1939). Pia ni mshindi wa Tuzo za Oscar na ameshinda tuzo zingine kadha wa kadha kwa ajili ya shughuli zake za uigizaji na uimbaji. Huyu ni mama wa mwigizaji na mwimbaji Liza Minnelli. Mwaka wa 1999, Taasisi ya Filamu ya Marekani imempa nafasi ya kumi katika orodha ya waigizaji nyota wa Marekani na historia yake kwa ujumla.
Kibari

Kibari ni lugha ya Kinilo-Sahara nchini Sudan Kusini na Uganda inayozungumzwa na Wabari. Mwaka wa 2000 idadi ya wasemaji wa Kibari nchini Sudan Kusini imehesabiwa kuwa watu 420,000. Pia kuna wasemaji 60,000 nchini Uganda. Wabari waishio nchini Jamhuri ya Kidemokrasia ya Kongo huongea Kilogo na siyo Kibari. Kufuatana na uainishaji wa lugha kwa ndani zaidi, Kibari iko katika kundi la Kinilotiki.
Kalunguyeye

Jenasi 5, spishi 6 katika Afrika: Kalunguyeye ni wanyama wenye miiba wa nusufamilia Erinaceinae katika familia Erinaceidae. Wanyama wengine walio na miiba ni nungunungu na ekidna, lakini hawa hawana mnasaba mmoja na kalunguyeye. Nungunungu wamo katika oda ya wagugunaji (Rodentia) na ekidna katika oda ya mamalia wanaotaga mayai (Monotremata). Mara nyingi kalunguyeye huitwa walawadudu (oda ya zamani Insectivora). Kwa kweli hula wadudu na arithropoda wengine, nyungunyungu, konokono, vyura, nyoka, mayai ya ndege, mizoga, nyoga, mizizi ya nyasi, beri na matikiti.
Kibati

Jina la Kibati laweza kurejea mambo mbalimbali: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Kijimi (lugha)

Kijimi ni jina la lugha mbili tofauti, yaani: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Kiwawa

Jina Kiwawa larejea mambo mbalimbali, k.m.: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.